
ΠΕΡΙΕΧΟΜΕΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός του αριθμού των επιτρεπομένων ημερών παραμονής 
εκτός έδρας του προσωπικού με σχέση εργασίας ιδιωτικού δι¬ 
καίου του μηχανικού εξοπλισμού των Νομαρχιακών Ταμείων, 


που μετακινείται για εκτέλεση υπηρεσίας. 1 

Αύξηση των συντάξεων των συνταξιούχων του Ταμείου Σύντα¬ 
ξης και Επικουρικής Ασφάλισης Προσωπικού Γεωργικών 

Συνεταιρισμών Οργανώσεων.2 

Ανάκληση της ΥΑ ΥΠΠΟ/ΔΙΛΑΠ/Γ/2667/41817/14.10.86 


(ΦΕΚ 804/Β/21.11.86) και αποχαρακτηρισμός του κτιρίου 
Α13 όπου στεγάζεται το χημείο, ιδιοκτησίας ΔΕΒΑ της πε¬ 
ριοχής «Γκάζι» της Αθήνας, που περικλείεται από τις οδούς 

Περσεφόνης, Ιάκχου, Πειραιώς και Βουτάδων.3 

Εμμονή χαρακτηρισμού ως ιστορικού διατηρητέου μνημείου 
του κτιρίου του αεροφυλακείου Δ15, σύμφωνα με την Υ.Α. 
ΥΠΠΟ/ΔΙΛΑΠ/Γ/2365/3 55 59/28.8.86 (ΦΕΚ 

776/Β/31.10.86), ιδιοκτησίας ΔΕΦΑ της περιοχής «Γκάζι» 
της Αθήνας που περικλείεται από τις οδούς Περσεφόνης, 

Ιάκχου, Πειραιώς και Βουτάδων.4 

Χαρακτηρισμός ως ιστορικού διατηρητέου μνημείου του γεφυ- 

ριού της Τέμπλας, στο Αχελώο ποταμό .5 

Χαρακτηρισμός ως ιστορικών διατηρητέων μνημείων: α) του 
κτιρίου επί των οδών Ευριπίδου και Διστόμου, ιδιοκτησίας 
Σταματάκου και β) του κτιρίου επί της οδού Ευριπίδου στον 


Πειραιά .6 

Χαρακτηρισμός ως έργων τέχνης τεσσάρων κτισμάτων στην 
Ελευθερούπολη Ν. Καβάλας .7 


Χαρακτηρισμός ως έργων τέχνης και ως ιστορικών διατηρη¬ 
τέων μνημείων, του διωρόφου κτίσματος του 1862 και των 
τριών μικροτέρων χτισμάτων που το περιτριγυρίζουν της 
Μονής Καλογραιών του Αγ. Βικεντίου του Παύλου στην 


Σταυρούπολη Θεσσαλονίκης .8 

Χαρακτηρισμός ως έργου τέχνης του κτιρίου επί της οδού 28ης 

Οκτωβρίου 20 στην Τρίπολη, ιδιοκτησίας Κ. Τσιάμπα.9 

Χορήγηση άδειας ίδρυσης και λειτουργίας Ερασιτεχνικής Σχο¬ 
λής Χορού στη Φλώρα Μουστάκη.10 

Χορήγηση άδειας ίδρυσης και λειτουργίας Ερασιτεχνικής Σχο¬ 
λής Χορού στη Σταυρούλα Αλμυράντη.11 

Χορήγηση άδειας ίδρυσης και λειτουργίας Ερασιτεχνικής Σχο¬ 
λής Χορού με την επωνυμία «Ερασιτεχνική Σχολή Χορού 

της Ο.Ε. Θεοδώρα Κοντολέοντος και Σία».12 

Χορήγηση άδειας ίδρυσης και λειτουργίας Ερασιτεχνικής Σχο¬ 
λής Χορού με την επωνυμία «Ερασιτεχνική Σχολή Χορού 
Αναστασίας Κωσ'τάκη — Κωνσταντουδάκη» .13 


Χορήγηση άδειας ίδρυσης και λειτουργίας Ερασιτεχνικής Σχο¬ 
λής Χορού με την επωνυμία «Ερασιτεχνική Σχολή Χορού 

Μάγδας Γεροσίδερη» .14 

Ανάκληση της υπ’ αριθ. 5835/23.1.87 απόφασής μας «περί 
καθορισμού αποδέκτου ελαιοτριβείων Ν. Κορινθίας» .15 


Ανάκληση αδείας μεταλλευτικών ερευνών στο Ν. Φθιώτι- 



ΥΠΟΤΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. 55706/4006 (1) 

Καθορισμός του αριθμού των επιτρεπομένων ημερών παραμονής 

εκτός έδρας του προσωπικού με σχέση εργασίας ιδιωτικού δι¬ 
καίου του μηχανικού εξοπλισμού των Νομαρχιακών Ταμείων, 

που μετακινείται για εκτέλεση υπηρεσίας. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Την απόφαση 1700/13.2.1976 του Υπουργείου Προεδρίας της 
Κυβέρνησης «περί καθορισμού του αριθμού των επιτρεπομένων 
ημερών παραμονής εκτός έδρας των πολιτικών δημοσίων υπαλλή¬ 
λων, κινουμένων δι’ εκτέλεσιν υπηρεσίας». 

2. Την κοινή Υπουργική απόφαση ΔΙΟΙ.Δ/Φ60/1- 
/Α4061/20.3.1984, για την μεταφορά αρμοδιοτήτων του Υπουρ¬ 
γείου Προεδρίας της Κυβέρνησης στα άλλα Υπουργεία. 

3. Την απόφαση 7922/6.2.1986 του Υπουργείου Εσωτερικών, 
για τον καθορισμό του αριθμού των επιτρεπομένων ημερών παρα¬ 
μονής εκτός έδρας του μονίμου προσωπικού του μηχανικού εξοπλι¬ 
σμού των Νομαρχιακών Ταμείων, που κινείται για εκτέλεση υπη¬ 
ρεσίας. 

4. Την ανάγκη μετακίνησης εκτός έδρας των υπαλλήλων με 
σχέση εργασίας ιδιωτικού δικαίου του μηχανικού εξοπλισμού των 
Νομαρχιακών Ταμείων για εκτέλεση υπηρεσίας, αποφασίζουμε: 

Α'. Εγκρίνουμε τη μετακίνηση και παραμονή εκτός έδρας με 
δικαίωμα αποζημίωσης των υπαλλήλων με σχέση εργασίας ιδιωτι¬ 
κού δικαίου του μηχανικού εξοπλισμού των Νομαρχιακών Ταμείων 
που μετακινούνται για εκτέλεση υπηρεσίας, κατά μήνα, ως εξής: 

1. Τεχνιτών για πέντε (5) ημέρες. 

2. Οδηγών αυτοκινήτων — οχημάτων για δέκα (10) ημέρες. 

3. Χειριστών προωθητήρων και διαμορφωτήρων, για δώδεκα 
(12) ημέρες. 

4. Χειριστών οδοστρωτήρων, φορτωτών, αεροσυμπιεστών, γε¬ 
ρανών — εκσκαφέων, οδηγών ρυμουλκών, για δέκα (10) ημέρες και 

μόνο για τους χειμερινούς μήνες, Νοέμβριο, Δεκέμβριο, Ιανουάριο, 
Φεβρουάριο και Μάρτιο. 

Β'. Ο αριθμός των παραπάνω ημερών δύναται να συμψηφίζεται 
από μήνα σε μήνα καθ’ όλη τη διάρκεια του έτους, για την καλλίτερη 
εξυπηρέτηση των υπηρεσιακών αναγκών. 

Γ'. Για τους υπαλλήλους των παραπάνω ειδικοτήτων που υπηρε¬ 
τούν στα Νομαρχιακά Ταμεία, Αιτωλίας και Ακαρνανίας, Αρκαδίας, 
Αχαΐας, Γρεβενών, Δράμας , Έβρου, Ευρυτανίας, Ιωαννίνων, Καρ¬ 
δίτσας, Καστοριάς, Κιλκίς, Κοζάνης, Μαγνησίας, Πέλλας, Ροδόπης, 
Σερρών, Τρικάλων, Φθιώτιδας και Φλώρινας, τα καθοριζόμενα ανώ¬ 
τατα όρια ημερών κίνησης εκτός έδρας με δικαίωμα αποζημίωσης, 
αυξάνονται κατά πέντε (5) ημέρες το μήνα.. 

Δ'. Σε εξαιρετικές περιπτώσεις όταν επιβάλλεται η κίνηση υπαλλή¬ 
λου και παραμονή εκτός έδρας για χρονικό διάστημα μεγαλύτερο 
από το προβλεπόμενο με την απόφασή μας, αυτή, πρέπει να ζητηθεί 
εκ των προτέρων η έγκρισή μας. 

Ε'. Η κίνηση των παραπάνω υπαλλήλων εκτός έδρας για εκτέλεση 
υπηρεσίας θα πραγματοποιείται με τους περιορισμούς και τις 
προϋποθέσεις που ορίζονται στις 28243/845/18.4.1984 και 
95015/2516/20.8.1984 κοινές Υπουργικές αποφάσεις που κυρώθη¬ 
καν με το άρθρο 20 του Ν. 1505/1984 και την 3011/55/12.1.1987 
όμοια. 

ΣΤ'. Η μετακίνηση των υπαλλήλων εκτός έδρας πρέπει να πραγμα¬ 
τοποιείται για σοβαρούς υπηρεσιακούς λόγους, η εκτίμηση της βαρύ¬ 
τητας των οποίων ανήκει αποκλειστικά στο Νομάρχη ή στα εξουσιο¬ 
δοτημένα απ’ αυτόν όργανα, που θα εκδίδουν και την εγκριτική δια¬ 
ταγή κίνησης εκτός έδρας. 

Η ισχύς της απόφασης αυτής αρχίζει από 1ης Οκτωβρίου 1987. 

Η απόφαση αυτή να δημοσιευθεί στην Εφημερίδα της Κυβέρνησης. 

Αθήνα, 6 Οκτωβρίου 1987 

Ο ΥΠΟΥΡΓΟΣ 
Α.Α. ΤΣΟΧΑΤΖΟΠΟΥΛΟΣ 


Αριθ, Φ23/2103 (2) 

Αύξηση των συντάξεων των συνταξιούχων του Ταμείου Σύνταξης και 

Επικουρικής Ασφάλισης Προσωπικού Γεωργικών Συνεταιρισμών 

Οργανώσεων. 

Ο ΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 4 του άρθρου 1 του Ν.Δ. 4577/66 (ΦΕΚ 
230 Α'). 

2. Τις διατάξεις των άρθρων 17 (παρ. 1 περ. ε'), 21 (παρ. 1), 23 
(παρ. 4 περ. α' και παρ. 7) του Καταστατικού του Ταμείου Σύνταξης 
και Επικουρικής Ασφάλισης Προσωπικού Γεωργικών Συνεταιρικών 
Οργανώσεων. 

3. Τις διατάξεις του άρθρου 9 του π.δ. 574/1982 (ΦΕΚ 104 Α') 
το Π.Δ. 303/1984 (ΦΕΚ ΙΙΟΑ') και τις διατάξεις των άρθρων 23 
και 27 του Ν. 1558/1985 (ΦΕΚ 137Α'). 

4. Την αρ. πρ. 1358/2.10.87 απόφαση του Πρωθυπουργού και 
του Υπουργού Υγείας Πρόνοιας και Κοινωνικών Ασφαλίσεων για 
ανάθεση αρμοδιοτήτων στους Υφυπουργούς Υγείας, Πρόνοιας και 
Κοινωνικών Ασφαλίσεων» (ΦΕΚ 535 τ.Β'). 

5. Την Α.Π. 9019/295/25.1.82 απόφαση του Υπουργού Οικονο¬ 
μικών, που κυρώθηκε με το άρθρο 55 του Ν. 1249/82, όπως τροπο¬ 
ποιήθηκε με την Α.Π. 8418/231/25.1.84 όμοια, που κυρώθηκε με το 
άρθρο 25 του Ν. 1505/84 και το άρθρο 2 του Ν. 1584/86. 

6. Την Α.Π. 8210/183/28.1.87 απόφαση των Υπουργών Εθνικής 
Οικονομίας, οικονομυκϋν και Εργασίας, τις Α.Π. 2168/680/8.5.87 
και Λ.Π.Α. 787/Δ.1108/9.9.87 αποφάσεις του Υπουργού Εθνικής 
Οικονομίας.' 

7. Τη γνώμη του Δ.Σ. του Ταμείου Σύνταξης και Επικουρικής 
Ασφάλισης Προσωπικού Γεωργικών Συνεταιρισμών Οργανώσεων, 
που διατυπώθηκε κατά τις 3857/4.6.87 και 3868/10.9.87 συνεδριά¬ 
σεις του, αποφασίζουμε: 

1. Οι συντάξεις των συνταξιούχων του Ταμείου Σύνταξης και 


Επικουρικής Ασφάλισης Προσωπικού Γεωργικών Συνεταιρικών Ορ¬ 
γανώσεων (Κύριας και Επικουρικής Ασφάλισης), αυξάνονται από 

1.5.87 κατά ποσοστό 1% και από 1.9.87 κατά ποσοστό 4,5%. 

Οι αυξήσεις αυτές χορηγούνται με τους όρους και τις προϋποθέσεις 

της ΑΓ1 8210/183/28.1.87 απόφασης των Υπουργών Εθνικής Οικο¬ 
νομίας, Οικονομικών και Εργασίας. 

2. Την αύξηση 1% θα πάρουν όσοι έγιναν συνταξιούχοι μέχρι την 

30.4.87 καθώς και εκείνοι που η έναρξη της συνταξιοδότησής τους 
εμπίπτει στο μέχρι 30.4.87 χρονικό διάστημα, την δε αύξηση 4,5% 
θα πάρουν όσοι συνταξιοδοτήθηκαν μέχρι την 31.8.87 καθώς και 
εκείνοι που η έναρξη της συνταξιοδότησής τους εμπίπτει στο μέχρι 

31.8.87 χρονικό διάστημα. 

3. Τις παραπάνω αυξήσεις, δεν θα πάρουν οι συνταξιούχοι του 
Ταμείου που διέπονται από τις διατάξεις της νομοθεσίας του ΙΚΑ και 
ακολουθούν αυτές ως προς τις αυξήσεις των συντάξεών τους. 

4. Το ποσό της σύνταξης που διαμορφώνεται μετά τις αυξήσεις 
αυτές, δεν μπορεί να είναι μεγαλύτερο από το ανώτατο όριο σύντα¬ 
ξης, όπως αυτό καθορίζεται από τις διατάξεις της παρ. 1 του άρθρου 
21 σε συνδυασμό με τις διατάξεις της περ. ε' της παρ. 1 του άρθρου 
17 του Καταστατικού του Ταμείου, και που θα είναι, μετά την αύ¬ 
ξηση 1%, για μεν την κύρια σύνταξη, 103.980 δρχ, για δε την επι¬ 
κουρική 32.494 δρχ. κατά το χρόνο έναρξης της αύξησης αυτής 
(1.5.87), μετά δε την αύξηση 4,5%, για μεν την κύρια σύνταξη, 
108.371 δρχ., για δε την επικουρική 33.860 δρχ. 

Επίσης, η σύνταξη που διαμορφώνεται μετά από κάθε αύξηση, δεν 
θα ξεπερνά την ανώτατη σύνταξη, όπως αυτή ορίζεται από τις οικείες 
διατάξεις (τελευταία παρ. του άρθρου 23) του Καταστατικού του Τα¬ 
μείου, κατά περίπτωση συνταξίμων ετών. 

5. Η επικουρική σύνταξη δεν πρέπει να ξεπερνά το 31,25% της 
κύριας σύνταξης. 

Η απόφαση αυτή να δημοσιευθεί στην Εφημερίδα της Κυβέρνησης. 

Αθήνα, 6 Οκτωβρίου 1987 

Ο ΥΦΥΠΟΥΡΓΟΣ . 

Ν. ΡΙΖΟΓΙΑΝΝΗΣ 


Αριθ. ΥΠΠΟ/ΔΙΛΑ Π/Γ/2385/39631 (3) 

Ανάκληση της ΥΑ ΥΠΠΟ/ΔΙΑΑΠ/Γ/2667/41817/14.10.86 (ΦΕΚ 
804/Β/21.11.86) και αποχαρακτηρισμός του κτιρίου Α13 όπου 
στεγάζεται το χημείο, ιδιοκτησίας ΔΕΒΑ της περιοχής «Γκάζι» 
της Αθήνας, που περικλείεται από τις οδούς Περσεφόνης, Ιάκχου, 
Πειραιώς και Βουτάδων. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: α) του Ν. 1558/85 «περί Κυβέρνησης και Κυ¬ 
βερνητικών Οργάνων» πουδημοσιεύθηκε στο ΦΕΚ 137/τ.Α/26.7.85. 
β) του άρθρου 52 του Ν. 5351/1932 «περί Αρχαιοτήτων», γ) του Ν. 
1469/50 «περί προστασίας ειδικής κατηγορίας οικοδομημάτων και 
έργων τέχνης μεταγενεστέρου του 1830». δ) του Π.Δ. 941/77 «περί 
Οργανισμού του ΥΠΠΕ». 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ—ΥΧΟΠ». 

3. Όλα τα στοιχεία του φακέλου. 

4. Την ΥΑ ΥΠΠΟ/ΔΙΛΑΠ/Γ/2667/41817/14.10.86 (ΦΕΚ 
804/Β/2.11.86) με την. οποία χαρακτηρίστηκε το κτίριο Α13 ως 
ιστορικό διατηρητέο μνημείο. 

5. Την κατά πλειοψηφία γνωμοδότηση του Κεντρικού Συμβου¬ 
λίου Νεωτέρων Μνημείων, με αριθμό 5/25.6.87, αποφασίζουμε: 

Ανακαλούμε την ΥΑ ΥΠΠΟ/ΔΙΛΑΠ/Γ/2667/41817/14.10.86 
(ΦΕΚ 804/Β/21.11.86) με την οποία χαρακτηρίζεται ως ιστορικό 
διατηρητέο μνημείο το κτίριο Α13 όπου στεγάζεται το χημείο στο 
Γκάζι Αθήνας που περικλείεται από τις οδούς Περσεφόνης, Ιάκχου, 
Πειραιώς και Βουτάδων, ιδιοκτησίας ΔΕΦΑ και το αποχαρακτηρί¬ 
ζουμε επειδή δέν παρουσιάζει αξιόλογο ιστορικό και αρχιτεκτονικό 
ενδιαφέρον και εγκρίνουμε την χορήγηση άδειας κατεδαφίσεώς του. 

Αθήνα, 5 Οκτωβρίου 1987 

Η Υπουργός 

ΜΕΛΙΝΑ ΜΕΡΚΟΥΡΗ 




κΕ 

ΛριΟ. ΥΙΊΠΟ/ΔΙΛΑΠ/ Γ/2386/39632 (4) 

Εμμονή χαρακτηρισμού ως ιστορικού διατηρητέου μνημείου του κτι¬ 
ρίου του αεροφυλακείου Δ15, σύμφωνα με την Υ.Α. ΥΠΠΟ/ΔΙ- 
ΛΛΠ/Γ/2365/35559/28.8.86 (ΦΕΚ 776/Β/31.10.86), ιδιοκτη¬ 
σίας ΔΕΦΑ της περιοχής «Γκάζι» της Αθήνας που περικλείεται 
από τις οδούς Περσεφόνης, Ιάκχου, Πειραιώς και Βουτάδων. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του Ν. 1558/85 «περί Κυβέρνησης και Κυβερνητικών Οργά¬ 
νων», που δημοσιεύθηκε στο ΦΕΚ 137/τ.Α/26.7.85. 
β) Του άρθρου 52 του Ν. 5351/1932 «περί Αρχ/των». 
γ) Του Ν. 1469/50 «περί προστασίας ειδικής κατηγορίας οικοδο¬ 
μημάτων και έργων τέχνης μεταγενεστέρων του 1830». 
δ) Του Π.Δ. 941/77 «περί Οργανισμού του ΥΠΠΈ». 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΓΙΠΕ — ΥΧΟΠ». 


3. Όλα τα στοιχεία του φακέλου. 

4 . Την Υ.Α. ΥΠΠΟ/ΔΙΛΑΠ/Γ/2365/35559/28.8.86 (ΦΕΚ 
776/Β/31.10.86) με την οποία τακτίριαΔ15, Δ2 και Δ4 χαρακτηρί¬ 
στηκαν ως ιστορικά διατηρητέα μνημεία. 

5. Την ομόφωνη γνωμοδότηση του Κεντρικού Συμβουλίου Νεω- 
τέρων Μνημείων με αριθμό 5/25,6.87, αποφασίζουμες 

Δεν ανακαλούμε την παραπάνω Υπουργική απόφαση και εμμέ¬ 
νουμε στον χαρακτηρισμό του κτιρίου Δ15 (εροφυλάκειο) σύμφωνα 
με την Υ.Α. ΥΠΠΟ/ΔΙΛΑΠ/Γ/2365/35559/28.8.86 (ΦΕΚ 
776/Β/31.10.86) στο Γκάζι Αθήνας που περικλείεται από τις οδούς 
Περσεφόνης, Ιάκχου, Πειραιώς και Βουτάδων, επειδή παρουσιάζει 
ομόλογο ιστορικό και αρχιτεκτονικό ενδιαφέρον. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 5 Οκτωβρίου 1987 

Η Υπουργός 

ΜΕΛΙΝΑ ΜΕΡΚΟΥΡΗ 

ΑριΟ. ΤΠΠΟ/ΔΙΛΑΠ/ Γ/2245/36843 (5) 

Χαρακτηρισμός ως ιστορικού διατηρητέου μνημείου του γεφυριού της 

Τέμπλας, στο Αχελώο ποταμό. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του Ν. 1558/85 «πει Κυβέρνησης και Κυβερνητικών Οργά¬ 
νων», που δημοσιεύθηκε στο ΦΕΚ 137/τ.Α/26.7.85. 

β) Του άρθρου 52 του Ν. 5351/32 «περί Αρχαιοτήτων». 

γ) Του Ν. 1469/50 «περί προστασίας ειδικής κατηγορίας οικοδο¬ 
μημάτων και έργων τέχνης μεταγενέστερων του 1830». 

6) Του Π.Δ. 941/77 «περί Οργανισμού του ΥΠΠΕ». 

ε) Την Υα με αριθ. ΥΠΠΟ/ΔΙΟΙΚ/Ο - Ε/Φ09/32530/8.8.86 
«περί μεταβίβασης αρμοδιοτήτων και δικαιώματος υπογαφής «Με 
Εντολή Υπουργού» στο Γενικό Γραμματέα, στον Ειδικό Γραμματέα 
του Διοικητικού Τομέα Πολιτιστικής Κληρονομιάς και στους Προϊ¬ 
σταμένους Δ/νσεων, Τμημάτων και Γραφείων της Κεντρικής Υπηρε¬ 
σίας του Υπουργείου Πολιτισμού» (ΦΕΚ 548/τ.Β/12.8.86). 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ — ΥΧΟΠ». 

3. Όλα τα στοιχεία του φακέλου που αναφέρεται στο θέμα και 
που συγκέντρωσε η 5η Εφορεία Νεωτέρων Μνημείων. 

4. Την ομόφωνη γνωμοδότηση του Τοπικού Συμβουλίου Μνη¬ 
μείων Νοτιοδυτικής Ελλάδας με αριθμό 3/10.9.87, αποφασίζουμε: 

Χαρακτηρίζουμε ως ιστορικό διατηρητέο μνημείο, που χρειάζεται 
ειδική κρατική προστασία, σύμφωνα με τις διατάξεις του Ν. 
1469/50, το γεφύρι της Τέμπλας στον Αχελώο ποταμό, γιατί αποτε¬ 
λεί αξιόλογο και αντιπροσωπευτικό δείγμα στο είδος του, απαραί¬ 
τητο για την μελέτη της εξέλιξης της αρχιτεκτονικής και επί πλέον έ¬ 
χει επιβλητικό όγκο, απόλυτα εναρμονισμένο στο περιβάλλον του και 
αξιόλογες κατασκευαστικές και διακοσμητικές λεπτομέρειες οι 
οποίες συνθέτουν ένα αρμονικό σύνολο, άξιο να διατηρηθεί και να 
προστατευθεί. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 1 Οκτωβρίου 1987 

Με εντολή Υπουργού 
Ο Ειδικός Γραμματέας 
ΓΕΩΡΓΙΟΣ ΘΩΜΑΣ 


Αριθ, ΥΓΙΓΙΟ/ΔΙΛΑΠ/ Γ/34228/2094 (6) 

Χαρακτηρισμός ως ιστορικών διατηρητέων μνημείων: α) του κτιρίου 
επί των οδών Ευριπίδου και Διστόμου, ιδιοκτησίας Σταματάκου 
και β) του κτιρίου επί της οδού Ευριπίδου στον Πειραιά. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

Α( ΤΟΥ Ν. 1558/85 «περί Κυβέρνησης και Κυβερνητικών Οργά¬ 
νων», που δημοσιεύθηκε στο ΦΕΚ 137/τ.Α/26.7.85. 

β) Του άρθρου 52 του Ν. 5351/1932 «περί Αρχαιοτήτων», 
γ) Του Ν. 1469/50 «περί προστασίας ειδικής κατηγορίας οικοδο¬ 
μημάτων και έργων τέχνης μεταγενέστερων του 1830». 
δ) Του Π.Δ. 941/77 «περί Οργανισμού του ΥΠΠΕ». 
ε) Την ΥΑ με αριθ. ΥΠΠΟ/ΔΙΟΙΚ/Ο - Ε/Φ09/32530/8.8.86 
«περί μεταβίβασης αρμοδιοτήτων και δικαιώματος υπογραφής «Με 
Εντολή Υπουργού» στο Γενικό Γραμματέα, στον Ειδικό Γραμματέα 
του Διοικητικού Τομέα Πολιτιστικής Κληρονομιάς και στους Προϊ¬ 
σταμένους Δ/νσεων, Τμημάτων και Γραφείων της Κεντρικής Υπηρε¬ 
σίας του Υπουργείου Πολιτισμού» (ΦΕΚ 548Λ.Β/12.8.86). 

2. Το Γ1.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ — ΥΧΟΠ». - — 

3. Τα στοιχεία του φακέλου. 

4. Την ομόφωνη γνωμοδότηση του Τοπικού Συμβουλίου Μνη¬ 
μείων Στερεάς Ελλάδας με αριθμό 1/12.1.87, αποφασίζουμε: 


Χαρακτηρίζουμε ως ιστορικά διατηρητέα μνημεία, που χρειάζο¬ 
νται ειδική κρατική προστασία, σύμφωνα με τις διατάξεις του Ν. 
1469/50, το κτίριο ιδιοκτησίας οικογένειας Σταματάκου στην γωνία 
των οδών Ευριπίδου και Διστόμου στον Πειραιά, καθώς και την ισό¬ 
γεια κατοικία στην οδό Ευριπίδου, γιατί αποτελούν αντιπροσωπευτι¬ 
κά δείγματα αρχιτεκτονικής, των αρχών του 20ου αιώνα και σημείο 
αναφοράς συνδεδεμένο με την μνήμη των κατοίκων του Πειραιά. 

Η απόφαση αυτή υα δημοσιευθεί στην Εφημερίδα της Κυβερνή- 
σεως. 

Αθήνα, 23 Σεπτεμβρίου 1987 

Με εντολή Υπουργού 
Ο Ειδικός Γραμματέας 
ΓΕΩΡΓΙΟΣ ΘΩΜΑΣ 


Αριθ. ΥΠΠΟ/ΔΙΛΑΠ/ Γ/34867/2136 (7) 

Χαρακτηρισμός ως έργων τέχνης τεσσάρων κτισμάτων στην Ελευθε- 

ρούπολη Ν. Καβάλας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: α) Του Ν. 1558/85 «Περί Κυβέρνησης και Κυ¬ 
βερνητικών Οργάνων» που δημοσιεύθηκε στο ΦΕΚ 137/τ. 
Α/26.7.85. 

β) Του άρθρου 52 του Ν. 5351/32 «περί Αρχαιοτήτων». 

γ) Του Ν. 1469/50 «περί προστασίας ειδικής κατηγορίας οικοδο¬ 
μημάτων και έργων τέχνης μεταγενέστερων του 1830». 

δ) Του Π.Δ. 941/77 «περί Οργανισμού του ΥΠΠΕ». 

ε) Την ΥΑ με αριθ. ΥΠΠΟ/ΔΙΟΙΚ/Ο-Ε/Φ09/32530/8.8.86 «περί 
μεταβίβασης αρμοδιοτήτων και δικαιώματος υπογραφής «Με Εντο¬ 
λή Υπουργού» στο Γενικό Γραμματέα, στον Ειδικό Γραμματέα του 
Διοικητικού Τομέα Πολιτιστικής Κληρονομιάς και στους Προϊσταμέ¬ 
νους Διευθύνσεων, Τμημάτων και Γραφείων της Κεντρικής Υπηρε¬ 
σίας του Υπουργείου Πολιτισμού» (ΦΕΚ 548/τ. Β 12.8.86). 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ — ΥΧΟΠ». 

3. Τα στοιχεία του φακέλου 

4. Την ομόφωνη γνωμοδότηση του Τοπικού Συμβουλίου Μνη¬ 
μείων Ανατολικής Μακεδονίας και Θράκης με αριθμό 37/18.5.87, 
αποφασίζουμε: 

Χαρακτηρίζουμε ως έργα τέχνης που χρειάζονται ειδική κρατική 
προστασία, σύμφωνα με τις διατάξεις του Ν. 1469/50, τα παρακάτω 
τέσσερα κτίρια στην Ελευθερούπολη του Ν. Καβάλας, επειδή είναι 
αξιόλογα και εντάσσονται στην ευρύτερη περιοχή της παλιάς πόλης 
της Ελευθερούπολης, που έχει χαρακτηριστεί ως ιστορικός τόπος με 
την ΥΑ ΥΠΠΕ/ΔΙΛΑΠ/Γ/3364/7 2665/6.12.82 (ΦΕΚ 128/τ. 
Β/23.3.83). 

Έχουν κτιστεί την περίοδο της Τουρκοκρατίας (1850 — 1906) και 
εμφανίζουν χαρακτηριστικά της λαϊκής παραδοσιακής αρχιτεκτονι¬ 
κής και του νεώτερου ρεύματος με τις νεοκλασσικές επιδράσεις: 

1. Κτίριο στην οδό Υψηλάντου 11, ιδιοκτησίας Αγγέλου Χατζή. 

2. Κτίριο στην οδό Μ. Αλεξάνδρου 6, ιδιοκτησίας Αντωνίου Σταύ¬ 
ρου. 

3. Κτίριο στην οδό Κωνσταντινουπόλεως 3, ιδιοκτησίας Λευκής 
Σαμόλαδά. 

4. Κτίριο στην οδό Εγνατίας 68, ιδιοκτησίας Κυριακής Αποστο- 
λάκη — Τσιώνη. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 23 Σεπτεμβρίου 1987 


Με εντολή Υπουργού 
Ο Ειδικός Γραμματέας 
ΓΕΩΡΓΙΟΣ ΘΩΜΑΣ 

Αριθ. VIIΠ Ο/Δ IΑ Α Π / 17.34 868/213 7 (8) 

Χαρακτηρισμός ως έργων τέχνης και ως ιστορικών διατηρητέων 
μνημείων, του διωρόφου κτίσματος του 1862 και των τριών μι- 
κροτέρων κτισμάτων που το περιτριγυρίζουν της Μονής Καλο¬ 
γραιών του Αγ. Βικεντίου του Παύλου στην Σταυρούπολη Θεσσα¬ 
λονίκης. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) του Ν. 15.58/85 «περί Κυβέρνησης και Κυβερ¬ 
νητικών Οργάνων» που δημοσιεύτηκε στο ΦΕΚ 137/τ. Α/26.7.85. 

β) Του άρθρου 52 του Ν. 5351/32 «περί Αρχαιοτήτων», 
γ) Του Ν. 1469/50 «περί προστασίας ειδικής κατηγορίας οικοδο¬ 
μημάτων και έργων τέχνης μεταγενεστέρων του 1830». 
δ) Του Π.Δ. 941/77 «περί Οργανισμού του ΥΠΠΕ». 
ε) Την ΥΑ με αριθ. ΥΠΠΟ/ΔΙΟΙΚ/Ο-Ε/Φ09/32530/8.8.86 «περί 
μεταβίβασης αρμοδιοτήτων και δικαιώματος υπογραφής «Με εντολή 
Υπουργού» στο Γενικό Γραμματέα, στον Ειδικό Γραμματέα του Διοι¬ 
κητικού Τομέα Πολιτιστικής Κληρονομιάς και στους Προϊσταμένους 
Διευθύνσεων Τμημάτων και Γραφείων της Κεντρικής Υπηρεσίας του 
Υπουργείου Πολιτισμού» (ΦΕΚ 548/τ. Β/12.8.86). 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ — ΥΧΟΠ». 

3. Τα στοιχεία του φακέλου. 

4. Την κατά πλειοψηφία γνωμοδότηση του Τοπικού Συμβουλίου 
Μνημείων Κεντρικής και Δυτικής Μακεδονίας με αριθμό 
112/14.4.87, αποφασίζουμε: 

Χαρακτηρίζουμε ως έργο τέχνης και ως ιστορικά διατηρητέα μνη¬ 
μεία, που χρειάζονται ειδική κρατική προστασία σύμφωνα με τις δια¬ 
τάξεις του Ν. 1469/50, το διόροφο κτίσμα του 1862 και τα τρία μι¬ 
κρότερα κτίσματα που το περιτριγυρίζουν, της Μονής Καλογραιών 
του Αγίου Βικεντίου του Παύλου στη Σταυρούπολη Θεσσαλονίκης, 
γιατί αποτελούν τμήμα τής Μονής Καλογραιών της Καθολικής Εκ¬ 
κλησίας και γιατί οι δραστηριότητες της Μονής έπαιξαν σημαντικό 
ρόλο στην κοινωνικοπολιτική ζωή της πόλης και αποτελεί δείγμα του 
νεοκλασσικού μοναστηριακού αρχιτεκτονήματος. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 23 Σεπτεμβρίου 1987 

Με εντολή Υπουργού 
Ο Ειδικός Γραμματέας 
ΓΕΩΡΓΙΟΣ ΘΩΜΑΣ 


( 9 ) 

Χαρακτηρισμός ως έργου τέχνης του κτιρίου επί της οδού 28ης 

Οκτωβρίου 20 στην Τρίπολη, ιδιοκτησίας Κ. Τσιάμπα. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάαξεις: α) του Ν. 1558/85 «περί Κυβέρνησης και Κυ¬ 
βερνητικών Οργάνων» που δημοσιεύθηκε στο ΦΕΚ 137/τ, 
Α/26.7.85. 

β) Του άρθρου 52 του Ν. 535.1/1932 «περί Αρχαιοτήτων». 

γ) Του Ν. 1469/50 «περί προστασίας ειδικής κατηγορίας οικοδη- 
μημάτων και έργων τέχνης μεταγενεστέρων του 1830». 

δ) Του Π.Δ. 941/77 «περί Οργανισμού του ΥΠΠΕ». 

'ε) Την ΥΑ με αριθ. ΥΓΙΠΟ/ΔΙΟΙΚ/Ο-Ε/Φ09/32530/8.8.86 «περί 
μεταβίβασης αρμοδιοτήτων και δικαιώματος υπογραφής «Με εντολή 
Υπουργού» στον Γενικό· Γραμματέα, στον Ειδικό Γραμματέα του 
Διοικητικού Τομέα Πολιτιστικής Κληρονομιάς και στους Προϊσταμέ¬ 
νους Διευθύνσεων Τμημάτων και Γραφείων της Κεντρικής Υπηρεσίας 
του Υπουργείου Πολιτισμού» (ΦΕΚ 548/τ. Β/12.8.86). 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ — ΥΧΟΠ». 

3. Τα στοιχεία του φακέλου 

4. Την ομόφωνη γνωμοδότηση του Τοπικού Συμβουλίου Μνη¬ 


μείων Ανατολικής ΓΙελοποννήσου με αριθμό 7/24.7.87, αποφασίζου- 
με: 

Χαρακτηρίζουμε ως έργο τέχνης που χρειάζεται ειδική κρατική 
προστασία σύμφωνα με τις διατάξεις του Ν. 1469/50, το κτίριο επί 
της οδού 28ης Οκτωβρίου 20 στην Τρίπολη, ιδιοκτησίας Κ. Τσιά¬ 
μπα, γιατί είναι ένα από τα αξιολογότερα νεοκλασσικά κτίρια της 
πόλης που κτίστηκε στα τέλη του περασμένου αιώνα. Μορφολογικά 
το χαρακτηρίζουν, η κεραμοσκεπής στέγη τα αετώματα στις άκρες 
της, τα τόξα στα ανοίγματα, οι μεταλλικοί φεγγίτες από σφυρίλατο 
σίδερο, τα μαρμάρινα φουρούσια του εξώστη κ.α. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 23 Σεπτεμβρίου 1987 

Με εντολή Υπουργού 
Ο Ειδικός Γραμματέας 
ΓΕΩΡΓΙΟΣ ΘΩΜΑΣ 


Αριθ. Πρωτ. 40311 (10) 

Χορήγηση άδειας ίδρυσης και λειτουργίας Ερασιτεχνικής Σχολής 

Χορού στη Φλώρα Μουστάκη. 

Η ΥΠΟΥΡΓΟΣ ΠΟΛΙΤΙΣΜΟΥ 

1. Με την 20835/22.9.1987 απόφαση του Υπουργείου Πολιτι¬ 
σμού, χορηγήθηκε άδεια ίδρυσης και λειτουργίας Ερασιτεχνικής 
Σχολής Χορού στη Φλώρα Μουστάκη, με την επωνυμία «Ερασιτεχνι¬ 
κή Σχολή Χορού Φλώρας Μουστάκη», σύμφωνα με το Ν. 1158/81 
«Περί οργανώσεως και διοικήσεως Σχολών Ανωτέρας Καλλιτεχνι¬ 
κής Εκπ/σεως κ.λπ.» (ΦΕΚ 127/Α/81) και το Πρ. Δ/γμα 457/83 
« Ιδρυση και λειτουργία Ερασιτεχνικών Σχολών Χορού» (ΦΕΚ 
174/Α/83). 

2. Έδρα της Σχολής ορίζεται το κτίριο της οδού Δημοσθένους 28 
και Δεκελείας στις Αχαρνές Αττικής. 

3. Η Σχολή θα αρχίσει τη λειτουργία της από το σχολικό έτος 
1987-88. 

Αθήνα, 9 Οκτωβρίου 1987 

Με εντολή Υπουργού 
Ο Διευθυντής 
ΔΗΜ. ΚΟΚΚΙΝΟΣ 


Αριθ, Πρωτ. 40312 (11) 

Χορήγηση άδειας ίδρυσης και λειτουργίας Ερασιτεχνικής Σχολής 
Χορού στη Σταυρούλα Αλμυράντη. 

Η ΥΠΟΥΡΓΟΣ ΠΟΛΙΤΙΣΜΟΥ 

1. Με την 26795/22.9.1987 απόφαση του Υπουργείου Πολιτι¬ 
σμού, χορηγήθηκε άδεια ίδρυσης και λειτουργίας Ερασιτεχνικής 
Σχολής Χορού στη Σταυρούλα Αλμυράντη, με την επωνυμία «Ερασι¬ 
τεχνική Σχολή Χορού, Σταυρούλας Αλμυράντη», σύμφωνα με το Ν. 
1158/81 «Περί οργανώσεως και διοικήσεως Σχολών Ανωτέρας 
Καλλιτεχνικής Εκπ/σεως κ.λπ.» (ΦΕΚ 127/Α/81) και το Πρ. Δ/γμα 
457/83 «Ίδρυση και λειτουργία Ερασιτεχνικών Σχολών Χορού» 
(ΦΕΚ 174/Α/83). 

2. Έδρα της Σχολής ορίζεται το κτίριο της οδού Επιδαύρου 80 
στο Χαλάνδρι Αττικής. 

3. Η Σχολή θα αρχίσει τη λειτουργία της από το σχολικό έτος 
1987-88. 

Αθήνα, 9 Οκτωβρίου 1987 

Με εντολή Υπουργού 
Ο Διευθυντής 
ΔΗΜ. ΚΟΚΚΙΝΟΣ 

Αριθ. Πρωτ. 40313 (12) 

Χορήγηση άδειας ίδρυσης και λειτουργίας Ερασιτεχνικής Σχολής 
Χορού με την επωνυμία «Ερασιτεχνική Σχολή Χορού της Ο.Ε. 
Θεοδώρα Κοντολέοντος και Σία». 

Η ΥΠΟΥΡΓΟΣ ΠΟΛΙΤΙΣΜΟΥ 

1. Με την 18283/22.9.1987 απόφαση του Υπουργείου Πολιτι¬ 
σμού, χορηγήθηκε άδεια ίδρυσης και λειτουργίας Ερασιτεχνικής 
Σχολής Χορού στην εταιρεία «Θεοδώρα Κοντολέοντος και Σία», με 
την επωνυμία «Ερασιτεχνική Σχολή Χορού της Ο.Ε. Θεοδώρα Κο¬ 
ντολέοντος και Σία», σύμφωνα με το Ν. 1158/81 «Περί οργανώσεως 
και διοικήσεως Σχολών Ανωτέρας Καλλιτεχνικής Εκπ/σεως κ.λπ.» 
(ΦΕΚ 127/Α/81) και το Πρ. Δ/γμα 457/83 «Ίδρυση και λειτουργία 
Ερασιτεχνικών Σχολών Χορού» (ΦΕΚ 174/Α/83). 

2. Έδρα της Σχολής ορίζεται το κτίριο της οδού Πλαταιών 34 και 
Κολοκοτρώνη στον Κορυδαλλό Αττικής. 

3. Η Σχολή θα αρχίσει τη λειτουργία της από το σχολικό έτος 
1987-88. 

Αθήνα, 9 Οκτωβρίου 1987 

Με εντολή Υπουργού 
Ο Διευθυντής 
ΔΗΜ. ΚΟΚΚΙΝΟΣ 


Αριθ. 40314 _ (13) 

Χορήγηση άδειας ίδρυσης και λειτουργίας Ερασιτεχνικής Σχολής 

Χορού με την επωνυμία «Ερασιτεχνική Σχολή Χορού Αναστασίας 

Κωστάκη — Κωνσταντουδάκη». 

Η ΥΠΟΥΡΓΟΣ ΠΟΛΙΤΙΣΜΟΥ 

1. Με την 35860/22.9.1987 απόφαση του Υπουργείου Πολιτι¬ 
σμού, χορηγήθηκε άδεια ίδρυσης και λειτουργίας Ερασιτεχνικής 
Σχολής Χορού, στην Αναστασία Κωστάκη — Κωνσταντουδάκη με 
την επωνυμία «Ερασιτεχνική Σχολή Χορού Αναστασίας Κωστάκη — 
Κωνσταντουδάκη», σύμφωνα με το Ν. 1158/81 «περί οργανώσεως 
και διοικήσεως Σχολών Ανωτέρας Καλλιτεχνικής Εκπαιδεύσεως 
κ.λπ.» (ΦΕΚ 127/Α/81) και το Πρ. Δ/γμα 457/83 «Ίδρυση και λει¬ 
τουργία Ερασιτεχνικών Σχολών Χορού» (ΦΕΚ 174/Α/83). 

2. Έδρα της Σχολής, ορίζεται το κτίριο της οδού Ελ. Βενιζέλου 
38 στην περιοχή) Ζωγράφου Αττικής. 

3. Η άδεια αυτή ισχύει για τα σχολικά έτη 1,987 — 88 και 1988 
— 89, μετά τη λήξη του οποίου η Σχολή παύει τη λειτουργία της. 

Αθήνα, 9 Οκτωβρίου 1987 

Με εντολή Υπουργού 
Ο Διευθυντής 
ΔΗΜ. ΚΟΚΚΙΝΟΣ 


Αριθ. 40315 (14) 

Χορήγηση άδειας ίδρυσης και λειτουργίας Ερασιτεχνικής Σχολής 
Χορού με την επωνυμία «Ερασιτεχνική Σχολή Χορού Μάγδας Γε- 
ροσίδερη» 

Η ΥΠΟΥΡΓΟΣ ΠΟΛΙΤΙΣΜΟΥ 

1. Με την 37519/22.9.87 απόφασηη του Υπουργείου Πολιτι¬ 
σμού, χορηγήθηκε άδεια ίδρυσης και λειτουργίας Ερασιτεχνικής 
Σχολής Χορού, στη Μάγδα Γεροσίδερη, με την επωνυμία «Ερασιτε¬ 
χνική Σχολή Χορού Μάγδας Γεροσίδερη», σύμφωνα με το Ν. 
1158/81 «περί οργανώσεως και διοικήσεως Σχολών Ανωτέρας Καλ¬ 
λιτεχνικής Εκπ/σεως κ.λπ.» (ΦΕΚ 127/Α/81) και το Πρ. Δ/γμα 


457/83 «Ίδρυση και λειτουργία Ερασιτεχνικών Σχολών Χορού» 
(ΦΕΚ 174/Α/83). 

2, Έδρα της Σχολής ορίζεται το κτίριο της οδού Μιχαλακοπού- 
λου 52 και Αντιμάχου στην Αθήνα. 

3. Η σχολή θ’ αρχίσει τη λειτουργία της από το σχολικό έτος 
1987 - 88. 

Αθήνα, 9 Οκτωβρίου 1987 

Με εντολή Υπουργού 
Ο Διευθυντής 
ΔΗΜ. ΚΟΚΚΙΝΟΣ 


Αριθ. 9366 (15) 

Ανάκληση της υπ’ αριθ. 5835/23.1.87 απόφασής μας «περί καθορι¬ 
σμού αποδέκτου ελαιοτριβείων Ν. Κορινθίας». 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τον Ν. 3200/55 όπως τροποποιήθηκε και συμπληρώθηκε και 
την Υγειον. Διάταξη 221/65. 

2. Την από 27.3'.87 αίτηση της Ένωσης Ελαιοτριβέων Κοριν¬ 
θίας. 

3. Την από 8.4.87 γνωμοδότηση της ειδικής επιτροπής επί θεμά¬ 
των διαθέσεως βιομηχανικών αποβλήτων. 

4. Την μειωμένη φετεινή παραγωγή ελαιοκάρπου, λόγω τών πα¬ 
γετώνων, με συνέπεια την άμβλυση των εκ της λειτουργίας των 
ελαιοτριβείων προβλημάτων, αποφασίζουμε: 

Ανακαλούμε την υπ’ αριθ. 5835/23.1.87 απόφασή μας, η οποία 
αφορά την διάθεση αποβλήτων των ελαιοτριβείων του Νομού, τα 
οποία θα συνεχίσουν να λειτουργούν με τις υπάρχουσες εγκαταστά¬ 
σεις και τις άδεις που έχουν πάρει, με παράλληλη υποχρέωση κα¬ 
τασκευής όσων έργων οι αρμόδιες Υπηρεσίες κρίνουν αναγκαία και 
να τους συστήσουν κατ’ εφαρμογή της 221/65 Υγ. Δ/ξης. 

Η παρούσα να δημοσιευθεί στην Εφημερίδα της Κυβερνήσεως. 

Κόρινθος, 5 Οκτωβρίου 1987 

Ο Νομάρχης 
ΔΗΜ.ΚΩΤΣΟΠΟΥΑΟΣ 


Αριθ, ΔΒ/Φ 16.47/1 847 (16) 

Ανάκληση αδείας μεταλλευτικών ερευνών στο Ν. Φθιώτιδας. 

0 ΝΟΜΑΡΧΗΣ ΦΘΙΩΤΙΔΑΣ 

Με την απόφαση ΔΒ/Φ.16.1847 υπό του Νομάρχη Φθιώτιδας που 
εκδόθηκε σύμφωνα με τις διατάξεις: α) των άρθρων 44 και 47 του 
Ν.Δ. 210/1973 και β) του άρθρου 3 του Ν. 274/1976, ανακαλείται: 
η άδεια μεταλλευτικών ερευνών (ΑΒΜ 2044) που χορηγήθηκε με την 
απόφασή μας αριθ. ΕΣ 24 320/4.12.1981 και παρετάθη επί ένα (1) 
έτος με την υπουργική απόφαση ΔΙΜ. Φ7.49/24230/81/ 
11570/29.11.85/ΎΒΕΤ, στο όνομα της ΕΠΕ ΜΕΤΑΛΛΕΙΑ ΒΟΞΙ- 
ΤΟΥ ΚΑΛΛΙΔΡΟΜΟΥ που εδρεύει στην Αθήνα (Πανεπιστημίου 69, 
Τ.Κ. 10564) για την περιφέρεια των Κοινοτήτων Μπράλλου και Πα- 
λαιοχωρίου και για το λόγο ότι δεν υπέβαλε κατά την διάρκεια της 
ισχύος της ΑΜΕ και της ετήσιας παρατάσεώς της, επαρκή και ακρι¬ 
βή οικονομοτεχνική μελέτη, σύμφωνη με τις διατάξεις των άρθρων 
44 και 47 του Ν.Δ. 210/1973 και σχετική με την παραχώρηση, σ’ 
αυτήν του χώρου της ανωτέρω αδείας. 

Λαμία, 8 Οκτωβρίου 1987 

Ο ΝΟΜΑΡΧΗΣ 
ΘΑΝΑΣΗΣ ΦΡΑΓΚΙΑΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




